วิกิพีเดีย:รู้ไหมว่า/กรุ 4

== เรื่องรู้ไหมว่าที่ผ่านมา**
สถานีอวกาศนานาชาติ- ...สถานีอวกาศนานาชาติ (ในภาพ) เป็นโครงการความร่วมมือระหว่างองค์การอวกาศ 5 ประเทศ คือ NASA, RKA, JAXA, CSA และ ESA เริ่มปฏิบัติการอย่างต่อเนื่องตั้งแต่ 2 พฤศจิกายน พ.ศ. 2543- ...ดาวเคราะห์น้อยดวงแรกที่มีการตั้งชื่อคือ ซีรีส ค้นพบในปี พ.ศ. 2343 (ค.ศ. 1801) โดย จูเซปเป ปิอาซซี โดยที่ในครั้งแรกเข้าใจว่ามันเป็นดาวเคราะห์- ...ควาร์ก คืออนุภาคมูลฐานที่มีขนาดเล็กที่สุดในเอกภพ เท่าที่มีการค้นพบในปัจจุบัน- ...เรอเน เดส์การตส์ เป็นนักคณิตศาสตร์ชาวฝรั่งเศส ผู้คิดค้นระบบพิกัดแบบคาร์ทีเซียน อันเป็นรากฐานของการพัฒนาแคลคูลัส- ...สิทธิเหนือพื้นดิน เป็นสิทธิที่บุคคลสามารถเป็นเจ้าของโรงเรือน สิ่งปลูกสร้าง หรือสิ่งเพาะปลูก บนที่ดินของผู้อื่น หรือใต้พื้นดินแห่งที่ดินของผู้อื่น- ...ใน พ.ศ. 2525 เกิดการสังหารหมู่ในนครชิคาโก สหรัฐอเมริกา โดยมีผู้เจือโพแทสเซียมไซยาไนด์ลงในยาแก้ปวด "ไทลินอล" และปัจจุบันยังหาตัวผู้กระทำมิได้
----
right- ...กวางซวีฮ่องเต้ ทิวงคตก่อนซูสีไทเฮา (ในภาพ) เพียงหนึ่งวัน ซึ่งใน พ.ศ. 2551 ซีเอ็นเอ็นรายงานการชันสูตรพระศพฮ่องเต้ พบว่ามียาพิษคือสารหนูถึงสองพันเท่า จึงอาจเชื่อได้ว่าข้อสันนิษฐานซูสีไทเฮาวางยาพิษพระองค์น่าจะเป็นจริง- ..."อุทลุม" อ่านว่า "อุดทะลุม" หมายความว่า "ผิดประเพณี, ผิดธรรมะ" ใช้เรียกผู้ฟ้องร้องบุพการีของตนว่า "คนอุทลุม" และเรียกคดีนี้ว่า "คดีอุทลุม" ซึ่งห้ามไว้ในพระไอยการลักษณะรับฟ้อง แห่งกฎหมายตราสามดวง  และประมวลกฎหมายแพ่งและพาณิชย์รับหลักการสืบต่อมาจนปัจจุบัน- ...อาแล็กซองดร์ อัศวินแห่งโชมงต์ หรือที่รู้จักในไทยว่า "เชอวาลีเยร์เดอโชมงต์" เป็นราชทูตชาวชาวฝรั่งเศสซึ่งพระเจ้าหลุยส์ที่ 14 ทรงส่งมาสู่ราชสำนักสยาม โดยมีภารกิจเพื่อชักชวนให้สมเด็จพระนารายณ์เข้ารีตเป็นคริสต์ศาสนิกชน แต่ไม่สำเร็จ- ...อัลเฟรด ฮิตช์ค็อก ผู้กำกับชาวอังกฤษที่ได้รับการกล่าวขานว่าเป็น ราชาหนังระทึกขวัญ มักปรากฏตัวในภาพยนตร์ที่ตนเองกำกับเสมอ ๆ โดยการเดินผ่านไปมาหน้ากล้องหรือเป็นตัวประกอบในฉาก ซึ่งเรียกว่า cameo- ...นักมวยชาวไทยผู้ล่วงลับ แสนศักดิ์ เมืองสุรินทร์ อดีตแชมป์โลกรุ่นไลท์เวลเตอร์เวท WBC ก่อนชกมวยสากลอาชีพ เคยชกมวยสากลสมัครเล่นติดทีมชาติได้เหรียญทองจากการแข่งขันซีเกมส์ ครั้งที่ 7 ที่ประเทศสิงคโปร์ด้วย โดยการเอาชนะน็อกทุกครั้งที่ขึ้นชก- ...นายกรัฐมนตรีไทยมีวาระการดำรงตำแหน่ง 4 ปีตามรัฐธรรมนูญ แต่ในปี พ.ศ. 2489 และ พ.ศ. 2551 ประเทศไทยมีนายกรัฐมนตรีถึง 4 คนในปีเดียว ซึ่งนับเป็นสองปีซึ่งมีนายกรัฐมนตรีมากที่สุดในประวัติศาสตร์การเมืองไทย 
----
ฮวานง็อก- ...ฮวานง็อก (ในภาพ) เป็นพืชจำพวกไม้พุ่ม มีถิ่นกำเนิดในเวียดนามตอนเหนือ ปัจจุบันนิยมปลูกเพื่อรับประทานใบสด ๆ ด้วยเชื่อว่าเป็นสมุนไพรมีสรรพคุณหลายอย่าง ชื่อในภาษาไทยเรียกว่า "ต้นลิงง้อ" หรือ "ต้นพญาวานร"- ...เรื่องราวของ แม่นาคพระโขนง ถูกนำมาแสดงครั้งแรกในรูปแบบละครเวทีจากบทประพันธ์ของพระเจ้าบรมวงศ์เธอ พระองค์เจ้าวรวรรณากร กรมพระนราธิปประพันธ์พงศ์ เมื่อปี พ.ศ. 2455 ที่โรงละครปรีดาลัย (โรงเรียนตะละภัฏศึกษาในปัจจุบัน)- ...คู่กรรม บทประพันธ์ชื่อดังของทมยันตี เขียนขึ้นในปี พ.ศ. 2508  โดยตีพิมพ์เป็นตอนในนิตยสารศรีสยาม และรวมเล่มเป็นครั้งแรกในปี พ.ศ. 2512- ...ยิ่งยง โอภากุล เป็นพี่ชายฝาแฝดของยืนยง โอภากุล (แอ๊ด คาราบาว) เป็นนักดนตรีเพื่อชีวิตเช่นเดียวกับน้องชาย แต่ไม่ได้ร่วมวงคาราบาว แต่เคยออกอัลบั้มร่วมกันหนึ่งชุดในชื่อ พฤษภา หลังเหตุการณ์พฤษภาทมิฬ- ...ฟุตบอลทีมชาติเนเธอร์แลนด์ ประสบความสำเร็จสูงสุดในระดับฟุตบอลทีมชาติเพียงแค่ตำแหน่งแชมป์ยุโรป ปี 1988 เท่านั้น ไม่เคยได้แชมป์ฟุตบอลโลกเลย โดยได้ตำแหน่งรองชนะเลิศฟุตบอลโลก ปี 1974 และปี 1978 ติดต่อกัน- ...สงครามพระเจ้าตะเบ็งชเวตี้ หรือ สงครามคราวเสียสมเด็จพระสุริโยไท เกิดขึ้นในปี พ.ศ. 2091 ภายหลังการขึ้นครองราชย์ของสมเด็จพระมหาจักรพรรดิได้เพียง 7 เดือน นับเป็นสงครามใหญ่ครั้งแรกระหว่างอยุธยากับพม่า
----
ดวงจันทร์สีน้ำเงิน- ...ดวงจันทร์สีน้ำเงิน (ในภาพ) คือ ดวงจันทร์เต็มดวงที่มีเวลาเกิดไม่แน่นอน โดยส่วนใหญ่หมายถึงดวงจันทร์เต็มดวงที่เกิดครั้งที่สองของเดือน ส่วนการที่ดวงจันทร์ปรากฏเป็นสีน้ำเงินนั้น อาจเกิดจากอนุภาคของฝุ่นควันในบรรยากาศ - ...ปลาเสือสุมาตรา (Puntius tetrazona) ปลาน้ำจืดขนาดเล็กจำพวกปลาตะเพียนที่นิยมเลี้ยงเป็นปลาตู้ มีรูปร่างและขนาดใกล้เคียงกับ ปลาเสือข้างลาย (P. partipentazona) ซึ่งเป็นปลาพื้นเมืองของไทยที่อยู่ในสกุลเดียวกันมาก จึงมักเข้าใจผิดกันอยู่เสมอ ๆ ว่าเป็นปลาชนิดเดียวกัน- ...Quantum of Solace เป็นภาพยนตร์ชุดเจมส์ บอนด์ เรื่องแรกที่ฉากยิงปืนเปิดเรื่องของภาพยนตร์ มาอยู่ท้ายเรื่อง- ...รางวัลทุเรียนเน่า และ รางวัลแตงกวาดอง เป็นรางวัลที่มอบให้แก่ภาพยนตร์ไทยยอดแย่ คล้ายกับรางวัลราสเบอรี่ทองคำของฮอลลีวู้ด โดยเฉพาะรางวัลทุเรียนเน่าทำการมอบมาแล้วตั้งแต่ปี พ.ศ. 2547- ...จอมพลถนอม กิตติขจร และ จอมพล ป. พิบูลสงคราม เป็นสองจอมพลที่ร่วมทำการรัฐประหารมากที่สุดในประวัติศาสตร์การเมืองไทย ทำการรัฐประหารแม้กระทั่งรัฐบาลตัวเองหรือที่เรียกว่า รัฐประหารเงียบ- ...ในพงศาวดารฉบับพระราชหัตถเลขา เล่ม 2 ได้บันทึกไว้ว่า ในระหว่างการเสียกรุงศรีอยุธยาครั้งที่สอง "พม่าเสียรี้พลประมาณ 3,000-4,000 นาย ในขณะที่ชาวไทยเสียคนประมาณ 200,000 คน"
----
ความเสียหายจากระเบิดที่มีเป้าหมายลอบสังหารฮิตเลอร์ใน "รังหมาป่า" วันที่ 20 กรกฎาคม ค.ศ. 1944- ...เซเว่น อีเลฟเว่น สาขาแรกในประเทศไทย คือ สาขาถนนพัฒน์พงษ์ ตั้งอยู่บริเวณหัวมุมถนนพัฒน์พงษ์ เปิดให้บริการเมื่อวันที่ 1 มิถุนายน พ.ศ. 2532- ...ผู้หลบหนีคำพิพากษาคือผู้ที่ยอมรับว่าตนผิด (fatetur facinus qui judicium fugit) เป็นภาษิตภาษาละตินทางกฎหมายที่มีอิทธิพลในโลกตะวันตกมาก เดิมศาลจะถือว่าการหลบหนีคำพิพากษาเป็นการยอมรับว่าตนผิด และทรัพย์สินของผู้หลบหนีจะถูกริบราชบาตรยกครัว- ...แผนลับ 20 กรกฎาคม เป็นการดัดแปลงแผนการสืบทอดอำนาจรัฐบาล ซึ่งถูกรับรองโดยอดอล์ฟ ฮิตเลอร์ เพื่อโค่นการปกครองของพรรคนาซี โดยขั้นแรกของแผนการ คือ การลอบวางระเบิดเพื่อสังหารฮิตเลอร์ ณ "รังหมาป่า" ที่พักและศูนย์บัญชาการของเขา (ความเสียหายของระเบิดในภาพ)- ...ตุ๊กกาย เป็นสัตว์เลื้อยคลานในสกุล  Cyrtodactylus มีรูปร่างคล้ายตุ๊กแก แต่ตัวเล็กกว่า ตีนไม่สามารถเกาะติดผนังได้ พบแต่เฉพาะในป่าภูมิภาคเอเชียตะวันออกเฉียงใต้และโอเชียเนีย- ...ศิลปะแบบญี่ปุ่น (Japonism หรือ Japonisme) หมายถึงศิลปะตะวันตกโดยเฉพาะในฝรั่งเศสที่ได้รับอิทธิพลมาจากศิลปะของญี่ปุ่นโดยเฉพาะจากภาพพิมพ์แกะไม้อุกิโยะ ในระหว่างต้นพุทธศตวรรษที่ 25 เป็นช่วงเวลาที่ตรงกับสมัยอิมเพรสชันนิสม์ เป็นอิทธิพลที่มีต่องานของจิตรกรเช่นอองรี เดอ ตูลูส-โลแตร็ก, เจมส์ แม็คนีลล์ วิสต์เลอร์ และ ฟินเซนต์ ฟาน ก็อกฮ์
----
มิดทาวน์ทาวเวอร์- ...มิดทาวน์ทาวเวอร์ (ในภาพ) เป็นอาคารที่สูงที่สุดในกรุงโตเกียวในปัจจุบัน สูง 248.1 เมตร- ...กลีส 581 ดี เป็นดาวเคราะห์นอกระบบอยู่ในกลุ่มดาวคันชั่ง ห่างจากโลก 20 ปีแสง มีเงื่อนไขแวดล้อมที่เป็นไปได้มากที่สุดที่เอื้อต่อการกำเนิดสิ่งมีชีวิต- ...อาการชอบน้ำปัสสาวะ (urophilia) เป็นโรคกามวิปริตอย่างหนึ่ง ซึ่งเป็นพฤติกรรมของมนุษย์ที่เมื่อได้เห็นหรือได้คิดคำนึงถึงปัสสาวะก็จะเกิดกามารมณ์ ซึ่งในประเทศนิวซีแลนด์ถือเป็นความผิดอาญาที่ระวางโทษจำคุกไม่เกินสิบปี- ...ศึกผาแดง ในวรรณคดีสามก๊ก โจโฉถูกอุบายของจิวยี่และขงเบ้งร่วมกันเผากองทัพเรือเสียวอดวาย แต่ข้อเท็จจริงในประวัติศาสตร์  โจโฉเป็นฝ่ายเผากองทัพเรือตัวเองเพื่อไม่ให้ทางฝ่ายซุนกวนนำไปใช้ เพราะสู้รบกันมานานแล้วเอาชนะแตกหักไม่ได้- ...สนธิสัญญาจันทรา (Moon Treaty) เป็นกฎหมายระหว่างประเทศที่ควบคุมการทำกิจกรรมของมนุษย์บนดวงจันทร์และเทห์ฟากฟ้าอื่น ๆ- ...กรรมเป็นเครื่องชี้เจตนา (acta exteriora indicant interiora secreta) เป็นภาษิตละตินทางกฎหมาย สำหรับชี้ว่าเจตนาของบุคคลย่อมดูได้จากพฤติการณ์ที่ผู้นั้นแสดงออกมา ซึ่งตรงกับพุทธพจน์ว่า "เจตนาหํ ภิกฺขเว กมฺมํ วทามิ" ("เจตนานั่นแหละเป็นกรรม...")
----
พระมหามัยมุนี- ...พระมหามัยมุนี (ในภาพ) เป็นพระพุทธรูปทรงเครื่องกษัตริย์ขนาดใหญ่ เป็นพระพุทธรูปประจำชาติของพม่า ประดิษฐานอยู่ที่เมืองมัณฑะเลย์ ชาวพม่าจะเรียกว่า มหาเมียะมุนี- ...อาร์แซน เวนเกอร์ เป็นผู้จัดการทีมอาร์เซนอลที่ยาวนานที่สุด โดยคุมทีมมามากกว่า 4,700 วัน- ...แม่น้ำคองโก เป็นแม่น้ำที่มีความลึกที่สุดในโลก โดยจุดที่ลึกสุดลึกถึง 750 ฟุต- ...ปลาหนัง เป็นชื่อสามัญที่เรียกปลาอันดับ Siluriformes เป็นปลาที่ไม่มีเกล็ด ในภาษาไทยมักเรียกรวม ๆ กันว่า ปลากด, ปลาแขยง, ปลาดุก เป็นต้น- ...สมเด็จพระรัฏฐาธิราชกุมาร พระมหากษัตริย์ลำดับที่ 12 แห่งกรุงศรีอยุธยา เป็นพระมหากษัตริย์ที่พระชนมายุน้อยที่สุดในประวัติศาสตร์ไทย ด้วยเสด็จขึ้นครองราชย์ เมื่อพระชนมายุเพียง 5 พรรษาเท่านั้น- ...สถานการณ์ฉุกเฉิน คือสถานการณ์อันอาจเป็นภัยต่อความมั่นคงแห่งรัฐ หรืออันอาจทำให้รัฐตกอยู่ในภาวะคับขันหรือการสงคราม ซึ่งฝ่ายบริหารของรัฐมีอำนาจประกาศว่าพื้นที่ใดกำลังตกอยู่ในสถานการณ์ฉุกเฉิน โดยอาศัยอำนาจตามกฎหมายซึ่งจะให้อำนาจพิเศษในการจัดการ และมักมีบทบัญญัติบางประการเกี่ยวกับการจำกัดสิทธิและเสรีภาพของบุคคล แต่ไม่เบ็ดเสร็จเท่ากฎอัยการศึก
----
มัตสยาบำบัด- ...มัตสยาบำบัด (ในภาพ) คือการทำสปาในรูปแบบหนึ่ง ที่ให้ปลาน้ำจืดขนาดเล็กจำพวกปลาเลียหิน (Garra) ตอดผิวหนังชั้นนอกเพื่อขจัดเซลล์ที่ตายแล้วออก โดยเริ่มครั้งแรกที่ประเทศตุรกี- ...ยาแก้สรรพโรค (panacea) เป็นยาที่เชื่อกันว่าสามารถรักษาโรคภัยทั้งปวงและยืดอายุของผู้รับประทานออกไปอย่างไม่รู้จบ เคยเป็นที่ต้องการและค้นหาอย่างบ้าคลั่งของลัทธิรสายนเวทอยู่พักใหญ่- ...เบือร์แกร์ลิชส์เกเซทซ์บุค (Bürgerliches Gesetzbuch) หรือ ประมวลกฎหมายแพ่งเยอรมัน เป็นประมวลกฎหมายแพ่งของเยอรมนีที่หลาย ๆ ประเทศซีวิลลอว์คัดลอกมาใช้เป็นของตนเอง อาทิ โปรตุเกส จีนแผ่นดินใหญ่ ญี่ปุ่น เกาหลีใต้ ไต้หวัน กรีซ ยูเครน และไทย- ...ลิเวอร์พูล, แมนเชสเตอร์ยูไนเต็ด, แอสตัน วิลล่า และ น็อตติ้งแกมฟอเรสต์ เป็นสโมสรฟุตบอลเพียง 4 ทีมจากประเทศอังกฤษเท่านั้นที่สามารถคว้าแชมป์ยูฟ่าแชมเปียนส์ลีกได้- ...มิวสิกวีดีโอเพลงแรกของศิลปินไทย คือ ไปทะเลกันดีกว่า เพลงในสไตล์เร็กเก้ของ ปานศักดิ์ รังสิพราหมณกุล เผยแพร่ในปี พ.ศ. 2527- ...ไอ้แหลม เป็นชื่อเรียกชายลึกลับที่ส่งเสียงแหลมสูงรบกวนวิทยุสื่อสารของเจ้าหน้าที่ทหาร-ตำรวจใน เหตุการณ์พฤษภาทมิฬ
----- ...แมงกินลิ้น (ในภาพ) เป็นปรสิตที่ยังชีพโดยอาศัยดูดเลือดหรือกินเนื้อเยื่อลิ้นของปลา แต่ปลาก็ใช้แมงกินลิ้นได้เหมือนลิ้นปกติ- ...The Duel ภาพยนตร์จีนกำลังภายในในปี พ.ศ. 2543 สร้างมาจากตอนหนึ่งของนวนิยายเรื่อง เล็กเซียวหงส์ ของโกวเล้ง โดยมีลักษณะล้อเลียนตัวละคร เล็กเซียวหงส์ และ เจมส์ บอนด์ ด้วย- ...บลุป เป็นเสียงไม่ปรากฏที่มาจากใต้ทะเล ซึ่งลักษณะและความดังของเสียงนั้นน่าจะเป็นสัตว์ที่มีขนาดใหญ่กว่าวาฬสีน้ำเงินหลายเท่า- ...ทะเลสาบคุชชะโระ บนเกาะฮอกไกโด ประเทศญี่ปุ่น เป็นที่รู้จักในฐานะ ทะเลสาบล็อกเนสส์แห่งญี่ปุ่น เนื่องจากมีรายงานข่าวการพบเห็นสัตว์ประหลาดเรียกว่า Kusshii อยู่บ่อยครั้งตั้งแต่ พ.ศ. 2516- ...ประเทศไทย เป็นประเทศที่จัดการแข่งขันกีฬาเอเชี่ยนเกมส์มากที่สุดถึง 4 ครั้ง คือ  เอเชี่ยนเกมส์ ครั้งที่ 5 (พ.ศ. 2509) ครั้งที่ 6 (พ.ศ. 2513) ครั้งที่ 8 (พ.ศ. 2521) และครั้งที่ 13 (พ.ศ. 2541)- ...ทางหลวงแผ่นดินหมายเลข 3215 หรือ ถนนบางกรวย-ไทรน้อย ซึ่งเป็นที่ตั้งของหมู่บ้านจัดสรรหลายแห่ง เคยเป็นแนวทางรถไฟสายบางบัวทองมาก่อน 
----
คูราช- ...คูราช (ในภาพ) เป็นกีฬาพื้นบ้านของอุซเบกิสถานที่มีแข่งในกีฬาเอเชียนมาร์เชียลอาร์ตเกมส์ มีลักษณะผสมผสานระหว่างมวยปล้ำกับยูโด- ...สุสานจมูก คือสุสานที่บรรจุจมูกนับหมื่นของชาวเกาหลีที่ถูกสังหารในการรุกรานเกาหลีของญี่ปุ่น- ...ภาษาตุรกีสมัยใหม่กับภาษาตุรกีออตโตมัน มีความแตกต่างในด้านคำศัพท์มาก- ...นอกจากศาสนา แล้วยังมีอศาสนา คือภาวะที่ไม่นับถือศาสนา ไม่มีศาสนา ไม่แบ่งแยกศาสนา หรือแม้แต่เป็นปรปักษ์ต่อศาสนา ผู้ที่มีภาวะดังกล่าวเรียก อศาสนิกชน- ...พล.ต. มนูญ รูปขจร เป็นนายทหารผู้เป็นต้นแบบของ มะโหนก ทหารเกณฑ์ชาวไทยที่ถูกกล่าวถึงในเพลงชื่อเดียวกันของคาราบาว อันเนื่องจากเหตุการณ์กบฏ 9 กันยายน พ.ศ. 2528- ...คำว่า ตะกวด มาจากภาษาเขมร เป็นสัตว์ศักดิ์สิทธิ์ที่ราชพงศาวดารกัมพูชายกย่องให้เป็นบรรพชน และเป็นสัตว์คนละชนิดกับเหี้ย
----
Rhynchostylis gigantea- ...อิกคิว โซจุน  (ในภาพ)  เป็นพระสงฆ์นิกายเซนชาวญี่ปุ่น ที่มีชีวิตอยู่ในยุคมุโระมะจิ เป็นต้นแบบของตัวการ์ตูนเอกในเรื่อง อิกคิวซัง- ...โรงแรมโฮชิ คือโรงแรมที่เก่าแก่ที่สุดในโลก เริ่มดำเนินการมาตั้งแต่  พ.ศ. 1261 หรือกว่า 1,300 ปี- ...ขอบข่ายงานของวิศวกรเครื่องกลมิได้ถูกจำกัดอยู่เพียงแต่ในโรงงาน แต่กว้างตั้งแต่ก้นมหาสมุทรไปจนถึงจักรวาล- ...โคลิค คืออาการร้องไห้อย่างไม่มีสาเหตุของเด็กทารก สมัยก่อนไม่สามารถหาสาเหตุได้และเชื่อกันว่ามีผีมารังควานเด็ก แต่ปัจจุบันเชื่อว่ามีสาเหตุมาจากการปวดท้องเพราะแพ้นมวัว- ...ปลากอง เป็นปรากฏการณ์ในเขตแม่น้ำน่าน เกิดจากปลาตะพากชนิด Hypsibarbus vernayi รวมตัวกันจำนวนมากเพื่อผสมพันธุ์และวางไข่ จนกองท่วมล้นตลิ่งในช่วงฤดูฝน - ...ก่อนที่จะก่อตั้งฝ่ายข่าว เมื่อวันที่ 1 เมษายน พ.ศ. 2529 ไทยทีวีสีช่อง 3 เคยถ่ายทอดข่าวต่างประเทศผ่านดาวเทียม จากสำนักข่าวระดับโลก ในชื่อรายการ ข่าวดาวเทียม ที่ออกอากาศครั้งแรก เมื่อวันที่ 17 กรกฎาคม พ.ศ. 2521 เวลา 20.20 น.
----
Rhynchostylis gigantea- ...กล้วยไม้สกุลช้าง คือกล้วยไม้ในสกุล Rhynchostylis ซึ่งพบได้ในภูมิภาคเอเชียตะวันออกเฉียงใต้มีทั้งหมด 6 ชนิด สำหรับในประเทศไทยพบทั้งหมด 4 ชนิด- ...กีฬาแหลมทอง 1963 ซึ่งมีแผนจัดขึ้นที่ กรุงพนมเปญ ประเทศกัมพูชา ถูกยกเลิกไป เพราะกัมพูชามีกรณีพิพาทเรื่องปราสาทพระวิหารกับประเทศไทย โดยเลื่อนไปจัดในปี พ.ศ. 2508 ซึ่ง กัวลาลัมเปอร์ ประเทศมาเลเซีย เป็นเจ้าภาพแทน- ...ตามกฎหมายไทย ทะเลอันเป็นอ่าวไทย ถือเป็น "ราชอาณาจักรไทย" ซึ่งศาลมีอำนาจพิจารณาอรรถคดีเกี่ยวกับความผิดที่เกิดขึ้นในทะเลดังกล่าวด้วย- ...ISO 8601 ซึ่งเป็นมาตรฐานสากลสำหรับการนำเสนอวันที่และเวลา ได้กำหนดให้วันจันทร์เป็นวันแรกของสัปดาห์ ในขณะที่ประเทศไทยถือเอาวันอาทิตย์เป็นวันแรกของสัปดาห์- ...คอนโก กุมิ คือบริษัทที่เก่าแก่ที่สุดในโลก เริ่มดำเนินการมาตั้งแต่ พ.ศ. 1121 หรือกว่า 1,400 ปี- ...ข้อเขียนวอยนิค เป็นหนังสือโบราณที่เขียนด้วยภาษาซึ่งไม่มีใครรู้จัก และยังไม่มีใครสามารถถอดความได้จนปัจจุบัน
----- ...ประเทศไทยแบ่งการปกครองออกเป็น 75 จังหวัด โดยกรุงเทพมหานครไม่นับว่าเป็นจังหวัด แต่เป็นเขตปกครองพิเศษที่ประชาชนเลือกตั้งผู้ว่าราชการกรุงเทพมหานครได้โดยตรง ในขณะที่ผู้ว่าราชการจังหวัดมาจากการแต่งตั้งของกระทรวงมหาดไทย- ...เลขประจำตัวประชาชนไทยมี 13 หลัก แต่ละหลักมีความหมายเฉพาะที่แตกต่างกัน และถ้าหากเราทราบเลขบัตรประจำตัวประชาชนเพียง 12 หลัก จะคำนวณหลักที่เหลือได้ด้วยสูตรคณิตศาสตร์- ...รัฐประหาร 6 เมษายน พ.ศ. 2491 เป็นการรัฐประหารที่เกิดขึ้นโดย นายทหารบกเพียงไม่กี่คนบีบบังคับนายควง อภัยวงศ์ นายกรัฐมนตรีให้ลาออก โดยไม่มีการเคลื่อนไหวใด ๆ ทั้งสิ้น จัดว่าเป็น การรัฐประหารเงียบ ครั้งแรกในประวัติศาสตร์ไทย ซึ่งสื่อมวลชนเรียกเหตุการณ์นี้ว่าเป็นการจี้นายกฯ- ...อนุสาวรีย์ชัยสมรภูมิ ถือเป็นหลักกิโลเมตรที่ 0 ของประเทศไทย ในขณะที่ อนุสาวรีย์ประชาธิปไตย เป็นหลักกิโลเมตรที่ 0 ของกรุงเทพมหานคร- ...ต้องตา เกียรติวายุภักษ์ เป็นนักมวยชาวไทยที่ได้มีโอกาสขึ้นชิงแชมป์โลกแต่ไม่สำเร็จ โดยเป็นนักมวยที่กลุ่มผู้สร้างต้องการให้เหมือนกับแสนศักดิ์ เมืองสุรินทร์ ที่มีชื่อเสียงในสมัยเดียวกัน- ...กลุ่มดาวนายพราน ในประเทศไทยเรียกว่า ดาวเต่า ส่วน กลุ่มดาวหมีใหญ่ ไทยเรียกว่า ดาวจระเข้
----- ...น้าต๋อย เซมเบ้ หรือ นิรันดร์ บุญยรัตพันธุ์ นักพากย์การ์ตูนชื่อดังของไทย เริ่มต้นการพากษ์ครั้งแรกจากการพากษ์เสียงนักแสดงฮอลลีวู้ด คือ ทอม ครูซ และ ทอม แฮงค์- ...พระราชพิธีอาพาธพินาศ เป็นพระราชพิธีที่เกิดขึ้นในรัชสมัยรัชกาลที่ 2 เมื่อ พ.ศ. 2354 ซึ่งขณะนั้นเกิดอหิวาตกโรคระบาดหนักในพระนคร ผู้คนล้มตายจำนวนมาก มีการอัญเชิญพระแก้วมรกตออกจากที่ประดิษฐานภายในพระบรมมหาราชวังแห่รอบพระนครเพื่อปัดรังควาน- ...บางปะกง อันเป็นทั้งชื่อของแม่น้ำและอำเภอในจังหวัดฉะเชิงเทรา เพี้ยนมาจากคำว่า บางมังกง ซึ่งปลามังกงก็เป็นปลาน้ำกร่อยชนิดหนึ่งที่ชุกชุมบริเวณนี้- ...นาซีเยอรมนีเป็นประเทศแรกของโลกที่จัดให้มีการรณรงค์งดสูบบุหรี่อย่างแข็งขัน และนักวิทยาศาสตร์ชาวเยอรมันเป็นนักวิทยาศาสตร์ชาติแรกที่พิสูจน์ได้ว่าควันบุหรี่มีสารพิษที่ก่อให้เกิดโรคมะเร็ง- ...ฆาตกรใต้เงาจันทร์ เป็นสมญาที่ตั้งให้แก่ฆาตกรต่อเนื่องนิรนามรายหนึ่งซึ่งปฏิบัติการฆ่าชาวอเมริกันอย่างต่อเนื่องในคืนวันเพ็ญเมื่อ พ.ศ. 2489 และคดีคงเป็นปริศนาจวบจนบัดนี้- ...ในบรรดาดาวเคราะห์น้อยที่ค้นพบแล้วหลายแสนดวง มีที่ได้รับการตั้งชื่อสามัญเพียงไม่ถึง 16,000 ดวง และในจำนวนนี้ ปัจจุบันมีอยู่ 6 ดวงที่ตั้งชื่อตามนามสกุลของเยาวชนไทยผู้ได้รับรางวัลที่ 1 และที่ 2 ในการประกวดโครงงานวิทยาศาสตร์และวิศวกรรมศาสตร์นานาชาติ
----
ไปรษณีย์ถล่ม- ...ไปรษณีย์ถล่ม  (ในภาพ)  คือวัตถุระเบิดที่ใส่ในไปรษณียภัณฑ์เพื่อหวังผลให้ทำร้ายผู้เปิด ซึ่งตามประวัติศาสตร์พบว่าเป็นช่องทางก่อการร้ายมานานพอ ๆ กับที่เริ่มมีบริการไปรษณีย์เลยทีเดียว- ...ดาวฤกษ์มากกว่าครึ่งหนึ่งของดวงดาวทั้งหลายบนฟากฟ้า ไม่ใช่ดาวฤกษ์เดี่ยว แต่เป็น ระบบดาวคู่- ...บทของ เอกพล พี่ชายคนโตในซิทคอม 3 หนุ่ม 3 มุม ที่แสดงโดย ทรงสิทธิ์ รุ่งนพคุณศรี เกือบจะถูกแทนที่โดย สันติสุข พรหมศิริ ด้วยเหตุผลที่ว่าทรงสิทธิ์ยังดูอาวุโสไม่พอ- ...เชียร์ลีดเดอร์ เกิดขึ้นครั้งแรกในปี พ.ศ. 2441 ที่มหาวิทยาลัยมินนิโซตา จากการดูอเมริกันฟุตบอล ซึ่งบุคคลแรกในโลกที่ได้ชื่อว่าเป็นเชียร์ลีดเดอร์ เป็นชายชื่อ จอห์นนี่ แคมป์เบล- ...คำว่า สวัสดี ริเริ่มใช้โดยพระยาอุปกิตศิลปสาร และได้ใช้เป็นคำทักทายอย่างเป็นทางการเมื่อวันที่ 22 มกราคม พ.ศ. 2486- ...จังหวัดพระนครศรีอยุธยา เป็นจังหวัดที่ไม่มีอำเภอเมือง แต่มีอำเภอพระนครศรีอยุธยาแทน
----
พระเจ้าบรมวงศ์เธอ พระองค์เจ้าวุฒิไชยเฉลิมลาภ กรมหลวงสิงหวิกรมเกรียงไกร- ...พระเจ้าบรมวงศ์เธอ พระองค์เจ้าวุฒิไชยเฉลิมลาภ กรมหลวงสิงหวิกรมเกรียงไกร  (ในภาพ)  เป็นผู้บัญชาการทหารบกเพียงพระองค์เดียวตราบจนปัจจุบัน  ที่มีพระยศ พลเรือเอก- ...โผน กิ่งเพชร, ชาติชาย เชี่ยวน้อย และ สมาน ส.จาตุรงค์ เป็นแชมป์โลกชาวไทยจนถึงปัจจุบันนี้เพียง 3 คน ที่ได้แชมป์โลกมวยสากลอาชีพโดยไม่เคยผ่านการชกมวยไทยมาก่อน- ...ภาพยนตร์ไทยเรื่อง รองต๊ะแล่บเเปล๊บ ที่ออกฉายในปี พ.ศ. 2535 เป็นภาพยนตร์เรื่องแรก ที่อาร์.เอส.โปรโมชั่น เป็นผู้สร้าง และเป็นผลงานกำกับครั้งแรกของปรัชญา ปิ่นแก้ว ด้วย- ...นครินทร์ กิ่งศักดิ์ เคยร่วมกับ วสุ แสงสิงแก้ว ตั้งวงดนตรีชื่อเซ็นเตอร์ไฟว์ ขณะกำลังศึกษาที่โรงเรียนเตรียมอุดมศึกษา- ...เมื่อปี พ.ศ. 2456 ในสมัยรัชกาลที่ 6 มีการออกพระราชบัญญัติ เพื่อกำจัดผักตบชวา หากไม่ปฏิบัติตาม มีโทษทั้งจำทั้งปรับ- ...รัฐธรรมนูญฉบับชั่วคราว พ.ศ. 2490 ได้รับฉายาว่าเป็น รัฐธรรมนูญใต้ตุ่ม เนื่องจากหลวงกาจสงครามผู้ร่าง กล่าวภายหลังว่า ต้องเก็บซ่อนต้นร่างไว้ใต้ตุ่มน้ำ ภายในบ้านพัก เพราะเกรงว่าตำรวจจะค้นเจอ
----
สมเด็จพระราชินีนาถแมรีที่ 1 แห่งสกอตแลนด์- ...สมเด็จพระราชินีนาถแมรีที่ 1 แห่งสกอตแลนด์ หรือ พระนางแมรี สจ๊วต  (ในภาพ)  ขึ้นเป็นสมเด็จพระราชินีนาถด้วยพระชนมายุเพียง 6 วันเท่านั้นหลังประสูติ- ...ชื่อของ โจอิชิโร่ ทัตสุโยชิ อดีตแชมป์โลกแบนตั้มเวท WBC 2 สมัยชาวญี่ปุ่น มาจากชื่อของ ยาบูกิ โจ ตัวเอกในหนังสือการ์ตูนเรื่อง โจ สิงห์สังเวียน- ...เก้งยักษ์ (Muntiacus vuquangensis) เป็นสัตว์จำพวกเก้งที่มีข้อมูลน้อยมาก และไม่เคยมีใครถ่ายภาพได้มาก่อนเลย จนกระทั่งในกลางปี พ.ศ. 2551 สามารถจับภาพได้เป็นครั้งแรกด้วยกล้องโทรทัศน์วงจรปิดขณะออกหากินกลางป่าในเวียดนาม- ...ดราก้อนบอล โดยเฉพาะภาคแรก ภาพยนตร์การ์ตูนชื่อดังของญี่ปุ่นในยุคทศวรรษที่ 80 มีโครงเรื่องมาจากวรรณคดีจีนเรื่อง ไซอิ๋ว ผสมกับนิทานพื้นบ้านของญี่ปุ่นเรื่อง เจ็ดลูกแก้วมังกร- ...ตลาดนางเลิ้ง เป็นตลาดบกแห่งแรกของไทย ซึ่ง พระบาทสมเด็จพระจุลจอมเกล้าเจ้าอยู่หัว เสด็จเป็นองค์ประธานในพิธีเปิดเมื่อวันที่ 29 มีนาคม พ.ศ. 2443- ...คำว่า ขนมจีน มาจากคำว่า คนอมจิน แปลว่า "สุกสองครั้ง"  เป็นภาษามอญ และขนมจีนก็เป็นอาหารมอญมิใช่อาหารจีนแต่อย่างใด
----
อัลเบิร์ต ไอน์สไตน์- ...อัลเบิร์ต ไอน์สไตน์  (ในภาพ)  ได้รับรางวัลโนเบลสาขาฟิสิกส์ประจำปี พ.ศ. 2464 สำหรับการอธิบายปรากฏการณ์โฟโตอิเล็กทริก ไม่ใช่จากการค้นพบทฤษฎีสัมพัทธภาพพิเศษ หรือสมการ E = mc ²- ...บีเอ็มเอกซ์ หรือ จักรยานวิบาก เกิดขึ้นมาเพื่อให้เด็ก ๆ ที่ไม่มีเงินมากพอที่จะซื้อรถมอเตอร์ไซด์วิบากมาฝึก- ...เทศกาลตังโจ่ย คือ เทศกาลในวันเหมายันของจีน ผู้คนจะรับประทานขนมที่ทำมาจากแป้งลักษณะคล้ายบัวลอยเรียกว่า "ถ่างหยวน"- ...เฉิ่ม ภาพยนตร์ไทยในปี พ.ศ. 2548 ถูกวิจารณ์ว่าเป็นภาพยนตร์ที่เสียดสีนโยบายเอื้ออาทรของรัฐบาล พ.ต.ท.ทักษิณ ชินวัตร- ...ข้าวผัดอเมริกัน เป็นอาหารไทยมิใช่อาหารตะวันตก ผู้คิดค้นคือ คุณหญิงสุรีพันธ์ มณีวัต ภรรยา นายวิลาศ มณีวัต บรรณาธิการหนังสือพิมพ์ชาวกรุงคนแรก- ...ศาลแม่นาคพระโขนง ปัจจุบันตั้งอยู่ในเขตสวนหลวง มิใช่เขตพระโขนง
----
มูฮัมหมัด อาลี- ...มูฮัมหมัด อาลี  (ในภาพ)  ตำนานมวยโลกชาวอเมริกัน ฝึกมวยครั้งแรกเมื่ออายุได้ 12 ขวบ จากตำรวจคนหนึ่ง เพื่อปกป้องจักรยานของตนให้พ้นจากการขโมยของเด็กแถวบ้าน- ...ซิติเซน เคน (Citizen Kane) ภาพยนตร์ขาวดำออกฉายในปี ค.ศ. 1941 ถูกจัดให้เป็นภาพยนตร์ที่ดีที่สุดตลอดกาลในปี ค.ศ. 1998 และเป็นภาพยนตร์ดีที่สุดอันดับต้น ๆ ของนักวิจารณ์ต่าง ๆ- ...ไปรษณีย์อืดอาด เป็นศัพท์บัญญัติจากภาษาอังกฤษว่า "snail mail" หรือ "smail" โดยเป็นคำที่ประดิษฐ์กันขึ้นในทางเสียดสีระบบการขนส่งไปรษณียภัณฑ์ว่ากว่าจะบริการส่งถึงผู้รับนั้นช่างอืดอาดเหลือใจ- ...ตำรวจพระ หรือ วินยาธิการ เป็นตำแหน่งใหม่ของพระภิกษุชาวไทยที่ได้รับแต่งตั้งจากเจ้าคณะจังหวัดให้ปฏิบัติหน้าเป็นตำรวจของฝ่ายสงฆ์- ...การเลือกตั้งผู้ว่าราชการกรุงเทพมหานคร พ.ศ. 2552 เป็นการเลือกตั้งผู้ว่าราชการกรุงเทพมหานครครั้งแรกที่เป็นการเลือกตั้งซ่อม- ...ในร่างกายมนุษย์มีเลือดประมาณ 5 ลิตร
----
วิลเลียม พิตต์ ผู้เยาว์- ...วิลเลียม พิตต์ ผู้เยาว์ (William Pitt, the Younger) (ในภาพ) เป็นนายกรัฐมนตรีแห่งสหราชอาณาจักรที่มีอายุน้อยที่สุดเท่าที่เคยมีมา โดยขึ้นเป็นนายกรัฐมนตรีครั้งแรกในปี ค.ศ. 1783 เมื่ออายุได้เพียง 24 ปีเท่านั้น- ...สุเชาว์ นุชนุ่ม นักฟุตบอลกองหน้าทีมชาติไทย ในอดีตเคยชกมวยไทยมาก่อน ในชื่อ กบน้อย ส.สกุลภัณฑ์- ...พยัญชนะไทยตัว "ฌ" มีเสียงกำกับว่า "ฌ เฌอ" ไม่ใช่ "ฌ กะเฌอ" เพราะคำว่า "กะเชอ" นั้นสะกดด้วย ช ช้าง หมายถึงภาชนะอย่างหนึ่ง ในขณะที่ "เฌอ" เป็นคำจากภาษาเขมร แปลว่าต้นไม้- ...การมีภริยาลับหรือสามีลับ หากไปจดทะเบียนสมรสซ้อนจะเป็นความผิดอาญา แต่หากไม่จดทะเบียนสมรสก็ไม่มีสิทธิตามกฎหมาย- ...ในขั้นตอนการพัฒนาเกม The World Ends with You ของบริษัท Square Enix ผู้พัฒนาต้องการจำลองบรรยากาศของย่านชิบุยะในโตเกียวมาไว้ในเกมอย่างสมจริงที่สุด จึงออกถ่ายภาพสถานที่ตามดาดฟ้าอาคารโดยไม่ได้รับอนุญาต- ...การอกหัก ทำให้คนตรอมใจตายได้จริง
----
วอลต์ ดิสนีย์- ...วอลต์ ดิสนีย์ เป็นบุคคลที่ได้รับการเสนอชื่อเข้าชิงและได้รับรางวัลออสการ์มากที่สุดในโลกถึง 26 รางวัล- ...อำเภออุ้มผาง จังหวัดตากเป็นอำเภอที่มีพื้นที่ใหญ่ที่สุดในประเทศไทย คือ 4,325.4 ตารางกิโลเมตร- ...แฮมเมอร์ วงดนตรีเพื่อชีวิตสำเนียงใต้ ผู้คนมักเข้าใจว่าเป็นชาวปักษ์ใต้ แต่ที่จริงแล้วพื้นเพของสมาชิกในวงเป็นชาวจังหวัดนครนายก- ...กระบี่อาญาสิทธิ์ ที่เหรินจงฮ่องเต้พระราชทานให้เปาบุ้นจิ้นสามารถใช้ "อาญาสิทธิ์" ได้โดยไม่ต้องได้รับพระราชานุญาตก่อน แต่ให้ถวายรายงานภายหลังด้วย เป็นที่มาของสำนวนยอดนิยมว่า "ฆ่าก่อน รายงานทีหลัง"- ...อาคารสินสาธร ทาวเวอร์ ตึกระฟ้าในเขตคลองสาน ใช้เป็นสถานที่ถ่ายทำภาพยนตร์เรื่อง เจมส์ บอนด์ ตอน Tomorrow Never Dies  ในปี พ.ศ. 2540 มาแล้ว- ...ยูงทอง เพลงพระราชนิพนธ์ลำดับที่ 36 ในพระบาทสมเด็จพระเจ้าอยู่หัว อันเป็นเพลงประจำมหาวิทยาลัยธรรมศาสตร์ มีชื่อเรียกอื่น ๆ เช่น เพลงพระราชนิพนธ์มหาวิทยาลัยธรรมศาสตร์ หรือ ธรรมศาสตร์
----
การโจมตีคุกบาสตีย์- ...ปืนใหญ่ ที่ผลิตในไทย ช่วงสมัยสมเด็จพระนารายณ์ 2 กระบอก ได้ถูกใช้ยิงทลายประตูคุกบาสติส  (ในภาพ)  ซึ่งปัจจุบัน ปืนคู่นี้ถูกตั้งแสดงในพิพิธภัณฑ์ทหารบกฝรั่งเศส- ...พ.ศ. 2483 ในประเทศไทยมีเดือนเพียง 9 เดือนเท่านั้น เนื่องจาก จอมพล ป. พิบูลสงคราม ได้เปลี่ยนวันขึ้นปีใหม่จากวันที่ 1 เมษายน เป็น 1 มกราคม ตามอารยประเทศ ในวันที่ 24 ธันวาคม- ...ฟุตบอลทีมชาติสหราชอาณาจักร เป็นการรวมทีมชาติของ 4 ชาติ ในสหราชอาณาจักร เป็นคนละทีมกับทีมชาติอังกฤษ ทีมชาติสหราชอาณาจักรจะเล่นเฉพาะในมหกรรมกีฬาระดับใหญ่ ๆ เช่น โอลิมปิก เป็นต้น- ...สนิมเหล็กไม่ใช่สาเหตุของการเกิดโรคบาดทะยัก แต่เกิดจากสปอร์ของเชื้อแบคทีเรียที่อาศัยอยู่บนผิวเหล็ก- ...รูปปั้นรางวัลออสการ์ ได้แบบมาจากเรือนร่างเปลือยของนักแสดงเม็กซิโกชื่อ เอมิลิโอ เฟอนานเดซ- ...ในอินโดนีเซียและเวียดนาม มีการให้ชะมดกินเมล็ดกาแฟ เพื่อรอเมล็ดที่ปะปนมากับมูลของมันไปแปรรูปเป็นกาแฟสำเร็จรูปที่มีรสชาติหอมหวานว่าเดิม เนื่องจากในท้องของชะมดนั้นเมล็ดกาแฟจะผสมกับเอ็นไซม์และสารเคมีที่อยู่ในกระบวนการย่อย ทำให้กาแฟมีกลิ่นและลักษณะเฉพาะ
----
กองทุนสัตว์ป่าโลก- ...กองทุนสัตว์ป่าโลก หรือ WWF  (ในภาพ)  เคยฟ้องร้อง สหพันธ์มวยปล้ำโลก ที่ใช้อักษรย่อ WWF เหมือนกัน ทำให้ทางสหพันธ์มวยปล้ำโลกต้องเปลี่ยนชื่อเป็น WWE- ...พระบาทสมเด็จพระจอมเกล้าเจ้าอยู่หัวทรงเปลี่ยนชื่อ ปลาสลิด เป็น ปลาใบไม้ เพื่อใช้เรียกกันในรั้วในวัง เนื่องจากชื่อ ปลาสลิด เพี้ยนมาจากคำว่า จริต- ...ในปี พ.ศ. 2489 และ 2551 ประเทศไทยมีการเปลี่ยนนายกรัฐมนตรีทั้งหมด 4 คน- ...เป็ดง่อย เป็นศัพท์ทางรัฐศาสตร์ หมายถึง ผู้ดำรงตำแหน่งใด ๆ ที่เมื่อใกล้หมดวาระแล้วก็มักเหมือน "เป็นง่อย" กะทันหัน เพราะเกิดเบื่อหน่าย เกียจคร้าน อยากออกไปโดยเร็ว หรือคอยให้คนใหม่รับช่วงต่อ เป็นต้น มิได้หมายความว่ามีสภาพเหมือน "เป็นง่อย" เพราะเหตุทั่วไปอย่างที่ใช้กันไม่ถูกต้องในสื่อของไทย- ...ศึกสายเลือด คือการชกชิงแชมป์โลกระหว่างนักมวยไทยกันเอง มีมาแล้วจนถึงปัจจุบัน 10 ครั้ง โดยเกิดขึ้นครั้งแรกเมื่อวันที่ 26 กรกฎาคม พ.ศ. 2510 ระหว่าง ชาติชาย เชี่ยวน้อย กับ พันธุ์ทิพย์ แก้วสุริยะ
----
พุกาม- ...พุกาม  (ในภาพ)  เมืองในประเทศพม่า ได้ชื่อว่าเป็นเมืองแห่งทะเลเจดีย์ เพราะในอดีตเคยมีเจดีย์มากมายถึง 4,446 องค์ ปัจจุบันเหลือเพียง 2,217 องค์ ปัจจุบันทางรัฐบาลทหารพม่าพยายามเสนอชื่อให้เป็นมรดกโลก- ...พระราชพิธีทวีธาภิเษก เป็นพระราชพิธีสมโภชที่พระบาทสมเด็จพระจุลจอมเกล้าเจ้าอยู่หัวครองสิริราชสมบัติได้เป็นสองเท่าของพระบาทสมเด็จพระพุทธเลิศหล้านภาลัย อันเป็นสมเด็จพระบรมอัยกาธิราช ซึ่งพระราชพิธีนี้มีขึ้นในปี พ.ศ. 2441- ...รักแห่งสยาม ได้รับคัดเลือกจากสมาคมสมาพันธ์ภาพยนตร์แห่งชาติ ให้เป็นภาพยนตร์จากประเทศไทย เพื่อรับการคัดเลือกให้เสนอชื่อเข้าชิงรางวัลออสการ์ สาขาภาพยนตร์ต่างประเทศยอดเยี่ยม ในการประกาศผลครั้งที่ 81 ประจำปี ค.ศ. 2008- ...ความส่องสว่างปรากฏ เป็นศัพท์เฉพาะทางดาราศาสตร์ เป็นหน่วยวัดความสว่างของดาวฤกษ์ ดาวเคราะห์ หรือวัตถุท้องฟ้าอื่น ๆ ในจักรวาล- ...ศูนย์สัมบูรณ์ หมายถึง อุณหภูมิที่ต่ำที่สุดเท่าที่จะเป็นไปได้ คือ −273.15 องศาเซลเซียส หรือ −459.67 องศาฟาเรนไฮต์ หรือ 0 เคลวิน ซึ่งเป็นความเย็นระดับที่จะทำให้โมเลกุลของสสารไม่มีพลังงานจลน์
----
โลมาแม่น้ำแยงซีเกียง- ...โลมาแม่น้ำแยงซีเกียง (Lipotes vexillifer) หรือ "ไป๋จี"  (ในภาพ)  เป็นโลมาชนิดที่พบได้เฉพาะแม่น้ำแยงซีเกียงในประเทศจีนเท่านั้น เป็นสิ่งมีชีวิตชนิดล่าสุดที่เชื่อว่าสูญพันธุ์ไปจากโลกแล้ว- ...ปลาตาเดียว เมื่อยังเล็กตาจะอยู่คนละข้างเหมือนปลาทั่วไป เมื่อโตขึ้นกะโหลกจะบิด ทำให้ตาพลิกกลับมาอยู่ข้างเดียวกัน- ...ฉายา The Kop ของ ลิเวอร์พูล มาจากชื่อของเนินเขาแห่งหนึ่งในประเทศแอฟริกาใต้ ซึ่งชาวเมืองลิเวอร์พูลได้ถูกเกณฑ์เป็นทหารไปรบที่นั่นและเสียชีวิตจำนวนมากในปี ค.ศ. 1900- ...สุริโยไท ภาพยนตร์ไทยในปี พ.ศ. 2544 จากการกำกับของหม่อมเจ้าชาตรีเฉลิม ยุคล แรกเริ่มเดิมทีผู้สร้างจะให้ชื่อภาษาอังกฤษว่า  The Sun and The Moon- ...แมคโดนัลด์ สาขาถนนราชดำเนิน เป็นแมคโดนัลด์สาขาเดียวในโลกที่ใช้ป้ายหน้าร้านเป็นสีน้ำตาล เนื่องจากเหตุผลเรื่องการรักษาภาพลักษณ์สถาปัตยกรรมของอาคารริมถนนราชดำเนิน- ...อากาศโยธิน เป็นหน่วยปฏิบัติการภาคพื้นดินของกองทัพอากาศ เช่นเดียวกับนาวิกโยธินของกองทัพเรือ
----
อเล็กซานเดอร์มหาราช- ...อเล็กซานเดอร์มหาราช (ในภาพ) มีตาข้างนึงเป็นสีฟ้า ข้างนึงสีดำ เชื่อกันว่าหมายถึงจะได้ครอบครองทั้งทวีปยุโรปและเอเชีย- ...พระเจ้าช้างเผือก นอกจากเป็นสมัญญานามของสมเด็จพระมหาจักรพรรดิแห่งราชวงศ์สุพรรณภูมิแล้ว ยังเป็นสมัญญานามของพระเจ้าบุเรงนองแห่งราชวงศ์ตองอู และพระเจ้ามังระแห่งราชวงศ์อลองพญาอีกด้วย- ...มาซาฮิโกะ 'ไฟติ้ง' ฮาราด้า อดีตแชมป์โลกรุ่นฟลายเวทและแบนตั้มเวทชาวญี่ปุ่น ผู้เอาชนะน็อก โผน กิ่งเพชร ได้  ถูกจัดว่าเป็นนักมวยที่เก่งกาจที่สุดตลอดกาลของญี่ปุ่น- ...แดเนียล เคร็ก นักแสดงชาวอังกฤษ ผู้รับ เจมส์ บอนด์ คนล่าสุด เป็นเจมส์ บอนด์ คนแรกที่มีผมสีบลอนด์- ...อัศวินดาบกายสิทธิ์ หรือ อภินิหารดาบทองคำ เป็นภาพยนตร์จีนกำลังภายในเรื่องเดียว ที่ มิตร ชัยบัญชา พระเอกตลอดกาลของไทยแสดงนำ- ...นครโสเภณี เป็นชื่อหญิงจำพวกหนึ่งที่หาเลี้ยงชีพด้วยการค้าประเวณี มีความหมายตามตัวอักษรว่า "หญิงงามประจำนคร" หรือ "หญิงผู้ทำให้นครงดงาม" ปัจจุบันมักเรียกกันโดยย่อว่า "โสเภณี"
----
บารัค โอบามาจอห์น แมคเคน- ...การเลือกตั้งประธานาธิบดีสหรัฐอเมริกา  (ผู้เข้าชิงตำแหน่งในภาพ)  จะไม่ใช้คะแนนเสียงข้างมากของประชาชนทั้งประเทศ แต่จะใช้คะแนนเสียงข้างมากของคณะผู้เลือกตั้งในการเลือกตั้งประธานาธิบดี- ...นายปรีดี พนมยงค์ นายกรัฐมนตรีคนที่ 7 ของไทย เป็นคนไทยคนแรกที่จบกฎหมายระดับปริญญาเอกจากประเทศฝรั่งเศส หรือที่เรียกว่า ดอกเตอร์อ็องดรัว (Docteur en droit)- ...โฟบอส และ ดีมอส เป็นดวงจันทร์คู่บริวารของดาวอังคาร ตั้งตามชื่อของ โฟบอส และ ดีมอส เทพเจ้าแห่งความตื่นตระหนกและความกลัวตามเทพปกรณัมกรีก- ...อนุสัญญาว่าด้วยการค้าระหว่างประเทศซึ่งชนิดสัตว์ป่าและพืชป่าใกล้สูญพันธุ์ หรือที่เรียกกันสั้น ๆ ว่า ไซเตส (CITES) เป็นกฎหมายระหว่างประเทศที่ว่าด้วยการค้าสัตว์ป่าและพืชชนิดที่ใกล้จะสูญพันธุ์ มีอีกชื่อเรียกนึงว่า อนุสัญญาวอชิงตัน (Washington Convention)- ...ขนมสายไหม ไม่ใช่ขนมไทย แต่เป็นขนมที่ถูกคิดค้นขึ้นในอเมริกา พ.ศ. 2447 และได้รับความนิยมจนแพร่ขยายไปทั่วโลก- ...ภูมิลำเนา คือ แหล่งสำคัญอันเป็นที่อยู่ของบุคคลตามที่แสดงเจตนาไว้ ซึ่งไม่จำเป็นต้องเป็นที่อยู่ตามทะเบียนบ้านและไม่ได้หมายความว่าบ้านเกิดดังที่คนส่วนใหญ่เข้าใจ
----
ธงชาติลิเบีย- ...ธงชาติลิเบีย  (ในภาพ)  เป็นธงชาติเพียงธงเดียวในโลกที่ใช้สีเพียงสีเดียว คือสีเขียวเกลี้ยง และไม่มีสัญลักษณ์หรือตัวอักษรใดๆ ประกอบในธงทั้งสิ้น สีเขียวในธงนี้ หมายถึงศาสนาอิสลามอันเป็นศาสนาประจำชาติ และเป็นสัญลักษณ์ของ "การปฏิวัติเขียว" (The Green Revolution) โดยมูอัมมาร์ อัล กัดดาฟี- ...ซีแลนด์ เป็นประเทศจำลองขนาดเล็ก มีประชากรเพียง 27 คนเท่านั้น ปัจจุบันยังไม่มีประเทศใดในโลกให้การรับรอง- ...Vertigo เป็นภาพยนตร์ที่ได้รับการยอมรับว่าเป็นภาพยนตร์ที่ดีที่สุดของอัลเฟร็ด ฮิตช์ค็อก ผู้กำกับชาวอังกฤษที่ได้ฉายาว่า ราชาหนังสยองขวัญ- ...รุ่นสตอรว์เวท เป็นพิกัดน้ำหนักมวยรุ่นที่เล็กที่สุดในโลก เพียง 105 ปอนด์เท่านั้น (45 กิโลกรัม) มีชื่อเรียกต่าง ๆ ตามสถาบัน เช่น มินิมั่มเวท, มินิฟลายเวท, เปเปอร์เวท, พินเวท เป็นต้น- ...พระที่นั่งอนันตสมาคม เดิมใช้เป็นที่ประชุมรัฐสภา ก่อนที่อาคารรัฐสภาในปัจจุบันจะสร้างเสร็จและเปิดใช้ในปี พ.ศ. 2517- ...พรรคประชาธิปัตย์ เคยคว่ำบาตรการเลือกตั้งมาแล้วสองครั้ง ครั้งแรกในปี พ.ศ. 2495 ในรัฐบาลจอมพล ป. พิบูลสงคราม และในปี พ.ศ. 2549 ในรัฐบาล พ.ต.ท.ทักษิณ ชินวัตร
----
ยูเซียน โบลท์- ...ยูเซียน โบลท์  (ในภาพ)  เป็นนักวิ่งชาวจาเมกา เจ้าของสถิติโลกวิ่ง 100 เมตร ที่เวลา 9.69 วินาที (ความเร็วลม +0.0 เมตร/วินาที) และสถิติโลกวิ่ง 200 เมตร เวลา 19.30 วินาที (ความเร็วลม −0.9 เมตร/นาที ) ในการแข่งขันโอลิมปิกฤดูร้อน 2008- ...ดิจิมอนเซฟเวอร์ส (Digimon Savers) เป็นหนึ่งในชุดภาพยนตร์การ์ตูนโทรทัศน์ ดิจิตอลมอนสเตอร์ ชุดที่ 5 ผลิตโดย โตเอะ แอนิเมชัน ในอเมริกาใช้ชื่อว่า Digimon Data Squad- ...แก๊สน้ำตา เป็นสารเคมีชนิดหนึ่งซึ่งทำให้เกิดการระคายเคืองต่อเยื่อบุตาและแก้วตาดำ ทำให้มีน้ำตาไหลออกมาก ถูกใช้เป็นอาวุธประเภทก่อกวนในการปราบจลาจลเพื่อสลายการชุมนุม- ...เมลามีน ส่วนประกอบสำหรับการทำภาชนะพลาสติก ถูกใช้เป็นสารเพิ่มระดับไนโตรเจนให้กับนม เพื่อฉ้อฉลลวงการตรวจสอบคุณภาพ- ...โรคเท้าช้าง มักเกิดจากหนอนพยาธิขนาดเล็กที่อาศัยอยู่ในระบบน้ำเหลืองของมนุษย์ โดยมียุงเป็นพาหะนำโรค- ...ไอพอด ไม่ได้ถูกคิดค้นโดยบริษัทแอปเปิล คอมพิวเตอร์ แต่ถูกคิดค้นโดย เคน แครมเมอร์ ซึ่งไอพอดเครื่องแรกมีชื่อว่า ไอเอกซ์ไอ
----
รถมินิ- ...รถมินิ  (ในภาพ)  เกิดมาจากปัญหาการขาดแคลนเชื้อเพลิง ในปี 1956 อันเป็นผลมาจากวิกฤติการณ์สุเอซ- ...Bryggen เป็นย่านท่าเรือเก่าในเมือง Bergen ประเทศนอร์เวย์ มีอาคารไม้ที่มีลักษณะเฉพาะสมัย Hanseatic League จนได้ขึ้นทะเบียนเป็นมรดกโลก- ...ค้างคาวอีอาอีโอ เป็นสิ่งมีชีวิตที่มีชื่อวิทยาศาสตร์สั้นที่สุด  เพียง 4 ตัวอักษรและออกเสียง 4 พยางค์เท่านั้น คือ Ia io- ...อสุรกายดงดิบ (Lost) เป็นซีรีส์ที่ลงทุนในการผลิตมากที่สุดในรายการโทรทัศน์- ...แมวสีสวาด หรือ แมวโคราช ถูกใช้เป็นแมสคอทประจำกีฬาซีเกมส์มาแล้ว 3 ครั้ง คือ ซีเกมส์ 1985 ที่กรุงเทพมหานครเป็นเจ้าภาพ ครั้งที่ 2 ซีเกมส์ 1995 ที่จังหวัดเชียงใหม่และครั้งที่ 3 ซีเกมส์ 2007 ที่จังหวัดนครราชสีมาเป็นเจ้าภาพ- ...กรรไกรตัดเล็บ‎ มีสองแบบคือประเภทคีมและประเภทคาน
หมวดหมู่:วิกิพีเดียรู้ไหมว่า